alexandrainst/scandi-wiki huggingface dataset:
Fólkaræði

Fólkaræði er ein stýrisskipan har ið fólkið við fólkavaldum umboðum hevur politiskt vald. Fólkaræði eitur á grikskum demokrati. Demokrati er sett saman av demos, sum merkir fólk, og kratia, sum merkir stýri, ræði ella veldi. Í einum fólkaræðisligum samfelagi hava allir landsins borgarar atkvøðurætt. Har ið fólkaræði er, ræður meirilutin, men hugsar tó um áskoðanina hjá minnilutanum. Fólkaræði er eisini, at øll eru líka fyri lógini, og at øll hava frítt at skriva, tala og hugsa innan lógarinnar karmar. Í Føroyum og í Grønlandi eru fólkaræðisligu rættindi borgaranna tryggjað í donsku grundlógini.

Fólkaræði kann bólkast í fleiri skipanir. Mest vanliga uppbýtið er millum beinleiðis fólkaræði og umboðandi fólkaræði. Beinleiðis fólkaræði varð nýtt í gamla Grikkalandi, og varð skipað sum fundir við stórari fjøld, sum kom saman fyri at taka støðu til politisk mál. Ein nútímans háttur av beinleiðis fólkaræði verður brúktur í t.d. Kalifornia og Sveis, har fólkaatkvøður í stóran mun verða nýttar. Umboðandi fólkaræði er eitt meira avmarkað og óbeinleiðis fólkaræði, har borgarar við jøvnum millumbilum koma saman at velja sær nýtt ting, og á tann hátt nýta sín fólkaræðisliga rætt til ávirkan. Teir valdu tinglimirnir eru sostatt umboðsmenn hjá veljarunum og skulu røkja áhugamálini hjá teimum.

Keldur

Politikkur
Ríkisstjórn
San Antonio

San Antonio er næststørsti býur í Texas og sjeyndi størsti býur í USA.
Í 2019 búðu fleiri enn 1,5 mió. fólk í býnum.

Søga 
San Antonio varð grundlagdur í 1718. 
Býurin bleiv doyptur San Antonio eftir Antonius av Padua, ið var katólskur munkur og heilgimenni.

Kend fólk 
 Samuel Maverick (1803-1870), texanskur politikari
 Joan Crawford (1905-1977), sjónleikarinna
 Ed White (1930-1967), rúmdarmaður 
 David Scott (*1932), rúmdarmaður

Myndir

Vinabýir 
  Santa Cruz de Tenerife (Spania)
  Monterrey (Meksiko)
  Kumamoto (Japan)
  Las Palmas de Gran Canaria (Spania)
  Gwangju (Suðurkorea)
  Guadalajara (Meksiko)
  Kaohsiung (Teivan)

Sí eisini 
 Texas

Slóðir úteftir 
 Heimasíða: www.sanantonio.gov
San Antonio, Texas, wikivoyage.org

Keldur 

Býir í Texas
Kristin

Ein kristin er ein, ið trýr á Jesus Kristus. Ein, ið viðvíkur kristindóminum og teimum kristnu. Umleið 2,2 mia. fólk í heiminum kalla seg fyri kristin, sambært kanningini "Mapping the Global Christian Population". Hetta talið er umleið 35 prosent av øllum heimsborgarum.

Kristindómur
Dennis Agerblad

Dennis Agerblad (Robin Ova Tolfsen) er føddur 10. apríl 1970 í Vestmanna. Hann er listamaður, tónleikari, performari og grafikari.

Hygg eisini at 

 Dunst
 maður:glotti

Ávísingar úteftir 

 www.dennisagerblad.dk

 Autobiography

Tónleikarar
Vesturtýskland

Eftir seinna heimsbardaga varð Týskland lutað sundur millum hersetingarvaldini Sovjetsamveldið; USA; Stórabretland og Frankaríki. Hareftir vórðu tvey lond stovnað, úr hesum fýra landspørtunum: BRD (Bundesrepublik Deutschland), sum í dagligari talu bleiv kallað Vesturtýskland, og tað eystara DDR (Deutsche Demokratische Republik), sum í dagligari talu, bleiv kallað DDR. 

Høvuðsstaður í Vesturtýsklandi var Bonn, meðan sundurbýtti býurin Berlin, var høvuðsstaður í DDR. Tá ið týsku londini í 1990 blivu løgd saman í eitt land aftur, bleiv í roynd og veru Eysturtýskland niðurlagt, politikarar og fyriskipan annars send til hús, og økið lagt afturat Vesturtýsklandi.

Søga
Týskland
Søga Týsklands
Milan Milutinovic

Milan Milutinovic (serbiskt: Милан Милутиновић), (føddur 19. desember 1942 í Beograd) er fyrrverandi forseti í Serbia. Hann tók við sum forseti í Serbia í 1997 eftir Slobodan Milosevic. Milan Milutinovic umboðaði Serbia í samráðingunum um Kosovo, sum elvdu til kríggið á Balkan. Milutinovic sat sum forseti til desember 2002. Tá hann fór frá sum forseti yvirgav hann seg til Altjóða dómstólin móti krígsbrotsverkum í fyrrverandi Jugoslavia. Hin 26. februar 2009 varð hann fríkendur frá øllum ákærum. Milotunovic var sendiharri hjá Jugoslavia í Grikkalandi frá 1992 til 1996 og uttanríkisráharri hjá Jugoslavia frá 15. august 1995 til 8. januar 1998.

Serbiskir politikarar
Serbar
Drotning Alexandrines Hospital

Drotning Alexandrines Hospital ella Landssjúkrahúsið, sum tey flestu nevna tað, er eitt meginsjúkrahús í Føroyum, afturat tí eru tvey lokal sjúkrahús í Klaksvík, Klaksvíkar Sjúkrahús, og á Tvøroyri, Suðuroyar Sjúkrahús. Drotning Alexandrines Hospital varð tikið í nýtslu í 1924. Drotning Alexandrines Hospital avloysti Færø Amts Hospital, sum var bygt í 1829. Christian kongur tann tíggjundi legði grundarsteinin til Drotning Alexandrines Hospital í juni 1921, og húsið bleiv tikið í brúk 23. februar 1924. Petur Mohr Dam, løgmaður, legði grundarsteinin til Landssjúkrahúsið hin 19. juni 1962. Landssjúkrahúsið var liðugt at taka í nýtslu í 1968 - 1970 (B-bygningurin). Psykiatriski Depilin varð tikin í brúk í 1971. Nýggi G-bygningurin varð tikin í nýtslu í 2004. 
Landssjúkrahúsið er tað størsta einstaka arbeiðsplássið í Føroyum við umleið 850 starvsfólkum býtt í umleið 30 starvsbólkar. Har eru 6 deplar, 29 sergreinar (íroknað 9 konsulentskipanir), 180 seingjarpláss, 8.000 árligar innleggingar, 50.000 árligar ambulantar vitjanir, 506.388 árligar kanningar í klinisk kemi, 
32.000 árligar røntgenkanningar, harav 8% frá Suðuroyar Sjúkrahúsi og 17% frá Klaksvíkar Sjúkrahúsi. Landssjúkrahúsið er málsøkið hjá Heilsumálaráðnum.

Deplarnir 
Medisinskur depil 
Skurðdepil
Psykiatriskur depil
Bráðdepil 
Tænastudepil 
Diagnostiskur depil

Keldur

Slóðir úteftir 
Heimasíðan hjá Landssúkrahúsinum

Læknafrøði
Sjúkrahús í Føroyum
Bygningar og bygningsverk í Føroyum
Cucumis

Cucumis er ein heimasíða hvar ið tú kanst bera fram tekstir fyri at blíva umsettir av samfelagnum. Cucumis er eitt samfelag av umsetarum sum deilast um teirra málvísindaligu vitan og hjálpa hvørjum øðrum álinju. Fyri at brúka Cucumis tænastuna, mást tú verða skrásettur limur, tú fær stig fyri at umseta ein tekst og tú hevur brúk fyri stigum fyri at bera fram ein tekst at umseta. Cucumis grovt umsett sum "Vatnmelón" frá latín, ein kúludánað frukt líka sum jørðin, full av lívsmegi og eydnu. 

Feløg
Mál
Boksarauppreistur

Í mai 1900 brast á anti-vesturlendskur uppreistur í Kina, tá ið boksarar myrdu týska sendiharran og kringsettu bygningar útlendingar høvdu ræði á. Boksararnir, sum fingu stuðul frá keisaraeinkjuni, berjast fyri at loysa Kina frá øllum útlendskum árini. Seinni út á árið fría evropeisku tjóðirnar undir bretskari og týskari leiðslu bygningarnar og tóku upp aftur sítt virksemi í Kina.

Bardagar
Miðjarðarhavslondini

Tey lond, sum liggja fram við Miðjarðarhavi, kalla vit Miðjarðarhavslondini. Tey eru: Portugal, Spania, Italia, Slovenia, Kroatia, Bosnia-Hersegovina, Montenegro, Albania, Grikkaland, Turkaland, Kýpros, Sýria, Libanon, Ísrael, Egyptaland, Libya, Marokko, Algeria og Tunesia. 

Miðjarðarhavið hevur í mangar túsund øldir verið felags ogn hjá øllum teimum fólkum, sum búðu í Miðjarðarhavslondunum. Hesi fólk róðu út á hesum havi, tey sigldu land úr landi á havinum við farmi og til stuttleika, og tey funnu sær vinir og settu búgv hvør hjá øðrum. Tað var havið, sum knýtti tey saman. Hesi fólk hava frá fyrndartíðum havt so nógv felags áhugamál, at tey mangan hava kent seg sum eitt fólk. Og í langa tíð vóru tey eisini í einum ríki, sum hevði høvuðssæti í Róm. Ríkið var tí kalla Rómverska ríkið. Tað er tí ikki so løgið, at fólkið í hesum londum mettu síni lond at vera øll jørðin, og kallaðu havið, sum lá í miðjuni, Miðjarðarhavið.

Afrika
Asia
Evropa
Landafrøði
Nakin?

Nakin? úr 1999 er onnur útgávan hjá tónleikabólkinum Maður:glotti. Hon er útgivin av TUTL.

Løg 

 1. Hví er tað so ringt?
 2. Blámaður
 3. Stórkavin
 4. Aftur
 5. Hvat er ein fótur uttan eitt fet? (tað er einki feitt)(Akk. versión)
 6. Svim
 7. Samtíðarfeilur
 8. Havnarmaður
 9. Alt eg vil hava
 10. Nátt
 11. Nakin?

Útvortis avísing 

 www.tutl.com/madurglotti-nakin

Føroyskar tónleikaútgávur
Páll Finnur Páll

Páll Finnur Páll er ein føroyskur tónleikabólkur, sum varð stovnaður í 1999 í Hoydølum.

Søgan 
Tónleikabólkurin Páll Finnur Páll byrjaði í 1999 tá teir tríggir Páll Oddur Rubeksen, Finnur Koba og Páll G. Hammer byrjaðu at spæla saman í Studentaskúlanum í Hoydølum. Í 2001 kom Høgni Fagraberg við í bólkin sum bassleikari, og í 2002 komu Høgni Reistrup og Ísak Sambleben við sum avíkavist cello og violin spælarar.  

Á sumri í 2002 byrjaðu innspælingarnar til fyrstu fløguna hjá Páll Finnur Páll, sum kom út á vári 2003. Fløgan kallaðist Bermenn og hevði eina blanding av kærleikssangum og meira skemtiligum fúlum sangum. Sangurin Forelskaður sjónleikari bleiv stóra útvarpshittið frá hesari fløguni, og verður enn mettur sum ein tann besti føroyski kærleikssangurin, ið er gjørdur.  

Í 2004 fór bólkurin undir innspælingarnar til aðru fløguna Førist. Hendan fløgan hevði ein harðari stíl enn fyrra fløgan við fleiri rokk sangum. Fløgan bleiv upptikin í Studio Skýrák har Jón McBirnie framleiddi fløguna saman við Páll Finnur Páll. Førist kom út á sumri 2005 og nakrir av kendastu sangunum frá hesari fløguni eru Herbergið og Fari mín egna veg.  

Í 2007 útkom triðja fløgan Fram á hermótið. Á hesari fløguni vóru millum annað sangirnir Mín Russiski Vinur og Havsins ríki.   

Í 2009 útkom fløgan Du ved, at gjørt er gjørt, ið var ein fløguboks við teimum trimum fyrr útgivnu fløgunum og einari live fløgu, sum var upptikin á Ólavsøkukonsertini í 2009. Henda fløguboks var ein av mest seldu í føroyum í 00unum, og serliga live fløgan setti gongd á eitt satt Páll Finnur Páll flipp, sum gjørdi bólkin til ein nógv eftirspurdan livebólk. 

11/11 í 2011 kl. 11.11 gav bólkurin fjóru studiofløguna út við navninum Kom við mær.  

Páll Finnur Páll vann í 2005 virðisløn til tiltakið Atlantic Music Event fyri sangin Forelskaður Sjónleikari, sum vann fyri at verða mest spældi sangur í Útvarpi Føroya í 2004 og 2005.  

Á Planet Awards í 2009 blivu Páll Finnur Páll heiðraðir fyri at verða ársins tónleikabólkur í Føroyum.

Limir í bólkinum   
Páll Oddur Rubeksen sang og gittar  
Finnur Koba sang og gittar
Páll G. Hammer tangentar  
Høgni Fagraberg gittar
Ísak Sambleben bass 
Halgir W. Arge trummur

Fløguútgávur 
 2011 - Kom við mær. 
 2009 - Du Ved, At Gjørt Er Gjørt. 
 2007 - Fram Í Hermótið. 
 2005 - Førist. 
 2003 - Bermenn.

Heiður 
 2005 - Páll Finnur Pál vann eina heiðursløn á Atlantic Music Event fyri sangin Forelskaður Sjónleikari, sum vann fyri at verða mest spældi sangur í Útvarpi Føroya í 2004 og 2005. 
 2009 - Páll Finnur Páll vann føroysku tónleika heiðurslønina Planet Awards í bólkinum Besti føroyski bólkur ella einstaklingur.

Keldur

Slóðir úteftir 
 Sangtekstir.com

Føroyskir tónleikabólkar
Planet Awards vinnari
Popptónleikabólkar
Mariuhøna

Mariuhøna ella Mariubjalla (frøðiheiti - Coccinellidae) er eitt skordýr, ið livir í øllum heimspørtum uttan Antarktis. Mariuhønur hava bjartar litir, ið ávara dýr ikki at taka tær, tí tær smakka illa. Nógvar mariuhønur liva av blaðlúsum, ið oyðileggja urtagarðsplantur. 

Skordýr
Golf

Golf er útileikur har sum roynt verður við kylvu at sláa lítlan harðan knøtt í holur í grasvølli. Vanliga eru 18 hol á golfvøllinum, og 100-550 metrar kunnu vera í millum holini. Leikararnir sláa við stavi ein lítlan bólt í eitt av holunum. 

Golf
Ítróttur
Sjakalur

Sjakalur er rándýr av hundaætt. Sjakalur etur alt, hann finnur á afrikonsku savannuni, til dømis frukt, smásúgdýr, egg, fugl og ræ. Ofta veiða nógvir sjakalar saman og jagstra til dømis thomsongasellu. 

Súgdjór
Preriuúlvur

Preriuúlvur (frøðiheiti - Canis latrans) er rándýr av hundaætt. Norðuramerikanska preriuúlvurin er í ætt við úlv, sjakal og taman hund. Sum flestu hundar gongur úlvatíkin í 9 vikur og leggur einar fimm hvølpar. Teir súgva tíkina fyrstu sjey vikurnar, men bara fýra vikur gamlir eta teir eisini hálvsodnaða føði, sum foreldrini klíggja upp aftur til teirra. Úlvurin og tíkin halda saman alt lívið og liva saman við hvølpunum í ættflokkum.

Súgdjór
Dustsúgvari

Dustsúgvari er ravmagnstól at reinsa dust burtur av t.d. gólvi. Motorrikin veiftra er í dustsúgvara. Hon melur og sýgur luft inn í rør og slangu, niður í dustsúgvaraposan. Við luftini kemur dust og skittur í posan. Í dustsúgvaraposanum eru ørsmá hol, sum bara luft setur ígjøgnum. Dustið verður eftir í posanum. Ymiskar bustir eru at seta á rørið, t.d. gólvbust, teppibust og skápsbust.

Tøknifrøði
Mýrikøttur

Mýrikøttur (ella surikøttur) ,(frøðiheiti - Suricata suricatta) er í ætt við mangustar og heldur til á turru savannunum sunnarlaga í Afrika. Hann verður um 60 cm langur og livir av skordýrum, eðlum og øðrum smádýrum. Hann er floksdýr, og við sínum longu, hvøssu klóm grevur hann sær jarðholur. 

Enska navnið "Meerkat" er lænt úr afrikaans málinum (av hollendskum uppruna) har orðið merkir "vatn- ella mýrikøttur".

Súgdjór
Gene Vincent

Gene Vincent (11. februar 1935 - 12. oktober 1971), sum í veruleikanum æt Vincent Eugene Craddock,  amerikanskur tónleikari, sum verður roknaður sum ein av undangongumonnunum, tá ið talan er um rock and roll tónleik og tá serliga rockabilly tónleik. Gene Vincent og bólkurin hjá honum The Blue Caps spældu nógv uttanfyri Amerika. Millum annað spældu teir í Hamburg í Týsklandi og møttu har The Beatles. 

Í 1960 var Gene Vincent við í einari ferðsluvanlukku í Stóra Bretlandi, tá ið hann og Eddie Cochran vóru á konsertferð. Vincent slapp við lívinum, men var tó plágaður av einum stívum beini aftaná. Eddie Cochran var ikki so heppin og doyði á staðnum. Størstu hittini hjá Gene Vincent vóru: Be Bop A Lula; Catman; Blue Jean Bop; Lotta Lovin' og Dance To The Bop. 

Amerikanskir tónleikarar
Amerikanskir sangarar
Eddie Cochran

Raymond Edward "Eddie" Cochran (2. oktober 1938 - 17. apríl 1960) var ein amerikanskur rock and roll tónleikari, ið hevði stórt árin á gongdina hjá populertónleiki síðst í 50'unum og frameftir. Cochran doyði í einari ferðsluvanlukku, tá ið hann var á konsertferð í Stóra Bretlandi saman við Gene Vincent. 

Størstu hittini hjá Eddie Cochran vóru: Summertime Blues; Twenty Flight Rock; C'Mon Everybody og Three Steps To Heaven, sum var innspældur nakrar fáar dagar, áðrenn bráða deyða hansara.

Amerikanskir tónleikarar
Ný Guinea

Ný Guinea er næststørsta oyggj í heiminum, hon hevur tropiskt veðurlag og er mest sum øll avvaksin við tjúkkum tropiskum regnskógi. Vestari parturin av Ný Guineu - Vestur Irian - var áður hollendskt hjáland, men hoyrir nú til Indonesiu, meðan eystari parturin er Papua Ný Guinea. 

Ný Guinea er tógvin at koma ígjøgnum hjá ókunnumonnum, tí regnskógurin er tjúkkur og villingarsamur, og fólkið óvinaliga sinnað móti fremmandum. Mangir vóru teir, sum hættaðu sær inn í landið, ið ongantíð komu út aftur haðandi. Har er tí mangt, sum eingin veit um. Tað er ikki longur síðani enn í 1953, at ein avstralskur flúgvari kom fram á eina áður ókenda bygd, sum var niðri í einum djúpum dali, umgyrdum av høgum fjøllum. 

Fólkið í Ný Guineu er sprottið úr Afriku og blámannaætt, og væl bregður afturí, hóast tað hesi seinastu túsund árini er runnið saman við mangar aðrar tjóðflokkar. Tað búgva slakar 7,5 milliónir av fólki á oynni. Fólkið kallast papuar. Tað ráliga og heita veðurlagið ger, at bert fáir hvítir menn búgva á oynni. Men teir, sum búgva har, eru annaðhvørt embætismenn ella garðeigarar. Garðarnir eru stórir og fullir av kokuspálmum, gummitrøum og grønmeti. Teir hava stór gullnám í fjøllunum. Men ikki er komandi til teirra uttan í flúgvara. Alt, sum verður nýtt í náminum, gravkýr, maskinur, matur og onnur útgerð, verður flutt í fjøllini við flúgvara.

Kyrrahavsoyggjarnar
Oyggjar
John Lennon

John Lennon (føddur 9. oktober 1940 í Liverpool og deyður 8. desember 1980 í New York) er ein av heimsins kendastu sangarum, tónleikarum og sangskrivarum. Hann byrjaði yrkisleið sína í The Beatles saman við Paul McCartney, George Harrison og Ringo Starr. Saman skrivaðu Lennon og McCartney teir flestu sangirnar hjá The Beatles. 

The Beatles vóru virknir millum 1962 og 1970. Síðst í 60'unum fór John Lennon saman við konu síni Yoko Ono at brúka sína støðu sum kendur at bera fram boðskapin um frið í heiminum. John Lennon virkaði einans sum solistur eftir at The Beatles vóru upploystir. Í 1975 valdi John Lennon at venda almenna lívinum bakið, tí tá høvdu hjúnini fingið sonin Sean. 

Á heysti 1980 góvu hjúnini út plátuna Double Fantasy, ið var hugsað sum ein tónleikalig samrøða, har tey áttu annað hvørt lag. Um kvøldið 8. desember, tá ið hjúnini vóru komin heim úr upptøkuhølunum, har tey høvdu mixað lagið hjá Yoko Ono Walking On Thin Ice, varð John Lennon skotin til deyðis av einum sinnisveikum fjeppara.

John Lennon pláturnar 

 Two Virgins - 1968
 Life With The Lions - 1969
 Wedding Album - 1969
 Live Peace In Toronto - 1969
 John Lennon/Plastic Ono Band - 1970
 Imagine - 1971
 Some Time In New York City - 1972
 Mind Games - 1973
 Walls And Bridges - 1974
 Rock 'N' Roll - 1975
 Shaved Fish - 1975
 Double Fantasy - 1980
 John Lennon Collection - 1982
 Milk And Honey - 1984
 Live In New York City - 1986
 Menlove Ave - 1986
 Imagine:John Lennon - 1988

Bretskir tónleikarar
Enskir sangarar
The Beatles
Føðingar í 1940
Andlát í 1980
Bretskir sangarar
Áðrenn Elvis

Áðrenn Elvis er ein sendirøð í útvarpinum hjá Kringvarp Føroya, sum Meinhard Jensen stílar fyri. Í sendingini verður farið aftur í tónleikasøguna hjá USA og høvuðsdenturin liggur á at spæla løg, sum eru upptikin áðrenn rock and roll tónleikurin við Elvisi á odda brýtur ígjøgnum miðskeiðis í 50'unum. - Ikki tí viðhvørt verður farið nakað longur fram í tíðina við tónleikadømum. 

Føroyskar útvarpssendingar
Útvarp
The Rolling Stones

The Rolling Stones er ein enskur tónleikabólkur úr London, sum fór undir virksemi sítt fyrst í 60'unum. Kjarnin í bólkinum hevur síðan fyrstan tíð verið barndómsvinirnir Mick Jagger og Keith Richard, hóast høvuðsmaðurin fyrstu árini var Brian Jones (deyður í 1969). Upprunaliga høvdu flestu limirnir eina fortíð í bluesbólkinum hjá Alexis Korner, men skjótt var, at teir stóðu á egnum beinum og gjørdist sera vælumtóktir í klubbunum í enska høvuðsstaðnum. Tá ið Andrew Loog Oldham gjørdist managari hjá teimum syrgdi hann fyri at fáa teimum plátusáttmála. The Rolling Stones fingu sáttmála við plátufelagið Decca Records, sum á sinni avvístu The Beatles. George Harrison hevði víst produsaranum hjá Decca, sum á sinni vísti Beatlunum frá sær á London bólkin. Fyrsta singulplátan hjá Stones, sum kom á hittlistan var I Wanna Be Your Man, ið Lennon og McCartney høvdu skrivað.

Pláturnar hjá Rolling Stones

Studio plátur 
 1964: The Rolling Stones
 1965: The Rolling Stones No 2
 1965: Out Of Our Heads
 1966: Aftermath
 1967: Between The Buttons
 1967: Their Satanic Majesties Request
 1968: Beggar's Banquet
 1969: Let It Bleed
 1971: Sticky Fingers
 1972: Exile On Main St
 1973: Goats Head Soup
 1974: It's Only Rock 'N' Roll
 1976: Black And Blue
 1978: Some Girls
 1980: Emotional Rescue
 1981: Tattoo You
 1983: Undercover
 1986: Dirty Work
 1989: Steel Wheels
 1994: Voodoo Lounge
 1997: Bridges To Babylon
 2005: A Bigger Bang

Rolling Stones, The
Rokktónleikabólkar
Please Please Me (LP)

Please Please Me er fyrsta LP'in hjá The Beatles. Allir sangirnir eru skrivaðir av Lennon/McCartney um einki annað er viðmerkt. 

Síða A:

 I Saw Her Standing There
 Misery
 Anna (Go To Him)(Arthur Alexander)
 Chains (Gerry Goffin/Carol King)
 Boys (Luther Dixon/Wes Farrell)
 Ask Me Why
 Please Please Me

Síða B:

 Love Me Do
 P.S. I Love You
 Baby It's You (David/Williams/Bacharach)
 Do You Want To Know A Secret
 A Taste Of Honey (Scott/Marlow)
 There's A Place
 Twist And Shout (Medley/Russell)

The Beatles tónleikaútgávur
With The Beatles (LP)

Onnur LP'in var við smærri broytingum plátan, sum The Beatles slógu ígjøgnum við í USA á várið 1964. Allir sangirnir eru skrivaðir av Lennon og McCartney um einki annað er viðmerkt. 

Síða A:

 It Won't Be Long
 All I've Got To Do
 All My Loving
 Don't Bother Me (George Harrison)
 Little Child
 Till There Was You (Willson)
 Please Mr Postman (Dobbin/Garrett/Garman/Brianbert)

Síða B:

 Roll Over Beethoven (Chuck Berry)
 Hold Me Tight 
 You Really Got A Hold On Me (William "Smokey" Robinson)
 I Wanna Be Your Man
 Devil In Her Heart (Drapkin)
 Not A Second Time
 Money (That's What I Want)(Bradford/Gordy jr.)

The Beatles tónleikaútgávur
A Hard Day's Night (LP)

A Hard Day's Night er triðja plátan hjá The Beatles. Tað er tann fyrsta plátan, har Beatlarnir sjálvir hava skrivað øll løgini, og fyrsta plátan, har George Harrison spældi ein 12-streingjaðan Rickenbacker guitar. Tað serstaka ljóðið frá Rickenbacker-guitarinum hoyrist á opningsakkorden í tittulsanginum. A Hard Day's Night var soundtrack til filmin við sama heiti. 

Plátan varð utgivin hin 10. juli 1964, men áðrenn tað var hon komin út í USA hin 25. juni 1964 við eitt sindur annarleiðis samanseting av sangum.
Sangirnir á fyrstu síðu eru allir tiknir úr filminum A Hard Day's Night. Allir sangirnir eru skrivaðir av Lennon/McCartney. 

Síða A:

 A Hard Day's Night
 I should Have Known Better
 If I Fell 
 I'm Happy Just To Dance With You
 And I Love Her
 Tell Me Why
 Can't Buy Me Love

Síða B:

 Any Time At All
 I'll Cry Instead
 Things We Said Today
 When I Get Home
 You Can't Do That
 I'll Be Back

The Beatles tónleikaútgávur
Beatles For Sale

Beatles For Sale er fjórða studioalbummið hjá enska rocktónleikabólkinum The Beatles, upptøkurnar vóru gjørdar í juli og august 1964, EP'in kom út í desember sama ár. Allir sangirnir eru skrivaðir av Lennon/McCartney um einki annað er viðmerkt. 

Síða A:

 No Reply
 I'm A Loser
 Baby's In Black
 Rock And Roll Music (Chuck Berry)
 I'll Follow The Sun
 Mr. Moonlight (Johnson)
 Kansas City/Hey Hey Hey Hey (Leiber/Stoller/Penniman)

Síða B:

 Eight Day's A Week
 Words Of Love (Buddy Holly) 
 Honey Don't (Carl Perkins)
 Every Little Thing
 I Don't Want To Spoil The Party
 What You're Doing
 Everybody's Trying To Be My Baby (Carl Perkins)

The Beatles tónleikaútgávur
Help! (fløga)

Sangirnir á fyrstu síðu eru allir úr filimum Help!. Allir sangirnir eru skrivaðir av Lennon/McCartney um einki annað er viðmerkt. 

Síða A:

 Help!
 The Night Before
 You've Got To Hide Your Love Away
 Another Girl
 I Need You
 You're Going To Lose That Girl
 Ticket To Ride

Síða B:

 Act Naturally (Morrison/Russell)
 It's Only Love
 You Like Me Too Much (George Harrison)
 Tell Me What You See
 I've Just Seen A Face
 Yesterday
 Dizzy Miss Lizzy (Larry Williams)

The Beatles tónleikaútgávur
Rubber Soul (fløga)

Allir sangirnir eru skrivaðir av Lennon/McCartney um einki annað er viðmerkt. 

Síða A:

 Drive My Car
 Norwegian Wood (This Bird Has Flown)
 You Won't See Me
 Nowhere Man
 Think For Yourself (George Harrison)
 The Word
 Michelle

Síða B:

 What Goes On? (Lennon/McCartney/Starkey)
 Girl
 I'm Looking Through You
 In My Life
 Wait
 If I Needed Someone (George Harrison)
 Run For Your Life

The Beatles tónleikaútgávur
Revolver (tónleikaútgáva)

Revolver er tann sjeynda studio lp'in hjá tí enska rock tónleikabólkinum The Beatles. LP'in varð útgivin hin 5. august 1966 av Parlophone Records og framleitt av George Martin.

Siða A:
 Taxman (George Harrison)
 Eleanor Rigby 
 I'm Only Sleeping
 Love You To (George Harrison)
 Here There And Everywhere
 Yellow Submarine
 She Said She Said

Síða B:

 Good Day Sunshine
 And Your Bird Can Sing
 For No One
 Doctor Robert
 I Want To Tell You (George Harrison)
 Got To Get You Into My Life
 Tomorrow Never Knows
Allir sangirnir eru skrivaðir av Lennon/McCartney um einki annað er viðmerkt. 

The Beatles tónleikaútgávur
Knút Wang

Knút Wang varð borin í heim í Kaldbak í 1917. Ungur fór hann til skips og kom seinni til Havnar at standa í handli. Her kom hann skjótt at taka lut í politikki, hann gjørdist longu í 1942, 25 ára gamal, blaðstjóri á Dagblaðnum, og í 1958 varð hann valdur á løgting umboðandi Fólkaflokkin í Suðurstreymoy - eitt álitisstarv, hann røkti fram til 1974. Alla sína Havnartíð var Knút Havnini ein trúgvur maður; á ungum árum gav hann út søgusavnið »Smá skálkabros«, 1940. Hann doyði í 1976. 

Føroyskir politikarar
Føroyskir blaðstjórar
Føðingar í 1917
Andlát í 1976